Georgina (elv)

Georgina River er ei elv Queensland og Nordterritoriet i Australia. Den er den nordvestligste av de tre store elvene i Channel Country (De andre er Diamantina og Cooper Creek). 

Elva har utspring fra sørhellingen av Barkly Tableland i Northern Territory, og får tilløp fra de sideelvene Burke, Hamilton, Pituri Creek, Ranken, Templeton, Moonah Creek, Woodroffe og Sandover, som dannes over et stort område lengst vest i Queensland og øst i Northern Territory. Elva renner i sørøstlig retning inn i Queensland. Etter Machattiesjøen renner den videre som Eyre Creek, til den i det nordøstre hjørnet av South Australia løper sammen med Diamantina og danner elva Warburton. I ekstremt vannrike år når denne elva helt fram til Eyresjøen.

Georgina har et nedbørfelt på hele 232 000 km², men på grunn av det tørre klimaet er den årlige avrenningen på bare 0,7 km³.Brown, John Alexander Henstridge (1983): Australia's Surface Water Resources, Australian Government Publication Service. ISBN 0644026170 Det er imidlertid en så ekstrem variasjon at i mange år, som 1905, 1928 og 1961, har avrenningen vært null i hele nedslagsfeltet, men den i svært våte år, som 1974, 1977 og 2000, har vær så høy som 6,28 km³.Allen, Robert J. (1985): The Australasian Summer Monsoon, Teleconnections, and Flooding in the Lake Eyre Basin, Royal Geographical Society of Australasia, S.A. Branch; ISBN 0909112096

 Referanser 

Kategori:Elver i Australia
Kategori:Queenslands geografi
Kategori:Nordterritoriets geografi